Grandparents went back to school for 3 days - Natural Learning Academy
The grandparents of three students of our school, Jacques(gr11), Armand(gr10) and Chante de Villiers(gr7), decided they wanted to experience why their grandchildren were so excited to go to school and appear to be very happy with the otherwise "burden" of school. They attended several of each of the children's classes and were astounded by what they experienced. Not only did the teachers involve them in the classes but the students accept them as part of the class.
It was an experience they will never forget and they would like to encourage other parents and grandparents to follow in their footsteps.
Ek en my vrou Hendrik en Minnie Bezuidenhout die grootouers van Jacques (Gr 11)
Armand (Gr 10 ) en Chante (Gr 8 ) De Villiers het gedurende April 2013 die voorreg gehad om besoek te bring aan al die klasse wat bygewoon was deur die drie bogenoemde leerlinge.
Wat 'n belewenis was dit nie!
Die skakeling tussen onderwyser en leerling is ongelooflik.
Die kontak tussen onderwysers wat almal meester van hulle onderskeie vakke is en die leerlinge kan nie in woorde omskryf word nie.
Dit veroorsaak natuurlik 'n verandering in atmosfeer in die klas waaraan ons nie gewoond is nie.
Die entoesiasme van elke onderwyser was so aansteeklik dat ek self op 75 jarige leeftyd 'n lus ontwikkel het om saam te leer.
Elke klas was so 'n aangename ondervinding dat 'n vol dag se skool net 'n plesier was, en is daar nog 'n bonus van ,, geen tuiswerk" ook nog by.
Die atmosfeer is so ontspanne en werk so in op die leerlinge dat hulle met geesdrif uitsien daarna om skool by te woon elke dag.
Die personeel vanaf die hoof tot die onderwysers, maatskaplike werkster en die onderhoud personeel se aandag en motivering is bogemiddeld en onbeperk.
Hiermee wil ons ook net graag 'n opinie gee van wat ons ondervind het met elke personeellid wie se klasse ons bygewoon het.
Eerstens die hoof naamlik Annaliese Brink: 'n Streng formidabele vrou maar een met insig en 'n passie vir elke leerling se probleme asook die van die personeel, haar deur is altyd oop vir ieder en elk wat moontlik haar inset of raad benodig en sy be-oefen 'n ,, hands on" beleid wat groot byval vind by leerlinge sowel as personeel en ouers.
George: 'n Tegnologie onderwyser by uitnemendheid asook baie op hoogte met nuwe verwikkelinge asook 'n meester van alle nuus gebeure. Met George in die omgewing hoef niemand koerant te lees of nuus te luister nie. Hy handhaaf natuurlik 'n deeglike dissipline.
Suyen: 'n Afrikaanse onderwyseres by uitnemendheid. Afrikaans is 'n mooi taal maar sy bring alle reg aan die taal. 'n Suiwer taal openbaar 'n suiwer siel. Aandag aan die leerlinge is onbeperk en sy bring die beste uit hulle, so ook met die ander vakke wat sy aanbied.
Heidi: 'n Bondel energie wat die klas ten volle onder beheer het en die leerlinge so betrek dat die periode te kort voel. Selfs 'n leerling wat dalk 'n bietjie uitgeput voel sal nie vervelig of aan die slaap raak nie net ingeval hy/sy iets mag misloop. Sy is nog 'n rede hoekom 'n voldag skoolgaan te kort is.
Ros: Indien jou kennis van Engels beperk is, kom woon 'n klas by hierdie onderwyseres by en jy sal 'n voorliefde vir die vak kweek wat onuitwisbaar sal wees. Bywoning van hierdie klas was 'n totale ondervinding.
Jacob : 'n Wiskunde onderwyser by uitnemendheid wat selfs vir my weer kennis wat ek in 1955 gehad het kon aanwakker. Baie aandag word ook aan elke leerling met groot entoesiasme gegee. Leerlinge kry ondersteuning en hulp met enige wiskunde vraagstuk.
Carla: Meester van haar vak en baie toegwyd in haar kombuis. Baie ontspanne in haar aanbieding met die nodige dissipline. Die leerlinge kry die kans om kookkuns te bemeester en heerlike disse voor te berei, so professioneel dat selfs skottelgoedwas naderhand lekker kan wees.
Periodieke sosiale aande met kelners en kokke asook wit tafeldoeke en deftige eetgerei en heerlike disse verstaan ek is ook 'n hoogte punt op die kalender.
Merryl: 'n Kuns onderwyseres by uitnemendheid, selfs ek wat geen kuns aanleg het, kon in een periode kennis opdoen van Degas en Monet, en selfs 'n gegewe boontjie skets met slegs kolletjies in plaas van strepe.
Anel: 'n Unieke onderwyseres en meester van haar vak wiskunde. Elke leerling kry individuele aandag soos sy van bank tot bank loop om die beste uit hulle te haal.
Hume: Ons het ongelukkig nie die geleentheid gekry om een van sy klasse by te woon nie maar is oortuig daarvan dat hy van dieselfde stofasie as die ander onderwysers is, anders sou hy nie deel van Annaliese se span gewees het nie.
Alta: Die Maatskaplike werkster asook hulp aan Analiese met alle ander sake van belang, is ons dogter en derhalwe wil ons nie veel oor haar uitwei nie, behalwe dat ons weet dat sy ook alle belange op die hart dra en dat sy met groot entoesiasme vir Annaliese bystaan met enige probleme wat sy, of die personeel of leerlinge mag ondervind.
Na hierdie ondervinding wil ons graag aanbeveel dat ouers asook grootouers sal vry voel om 'n afspraak te maak om die skool en selfs van die klasse by te woon, en persoonlik nader kennis te maak met die personeel.